Cuviosul Paisie Aghioritul - Cuvinte Duhovniceşti — Trezire Duhovnicească 

Semnele vremurilor 1 



Antihrist 

1. Părin te, spuneţi-ne ceva despre Antihrist. 

Să spunem mai bine despre Hristos... Pe cât putem, să fim lângă Hristos. Dacă suntem cu 
Hristos, ne vom teme de Antihrist? Oare nu există duh antihristic acum? Răul este cel care face 
duhul antihristic. Şi dacă se va naşte şi un monstru antihrist şi va face unele neghiobii, va fi 
luat în râs la sfârşit. Se vor petrece multe evenimente. Poate veţi apuca să trăiţi şi voi multe 
din semnele scrise în Apocalipsă. încet-încet, destule încep să iasă la iveală. Strig şi eu, 
netrebnicul, de atâţia ani. Situaţia este înfricoşătoare, ciudată, nerozia a întrecut limitele. A 
venit lepădarea şi rămâne ca acum să vină fiul pierzării 2 . Totul va deveni un spital de nebuni. în 
harababura ce va stăpâni, fiecare stat se va ridica să facă orice-i spune cugetul. Dumnezeu să 
ajute ca interesele celor mari să fie spre binele nostru! Fe zi ce trece vom auzi lucruri tot mai 
noi. Vom vedea făcându-se lucrurile cele mai neaşteptate, mai neraţionale. Numai că 
evenimentele se vor derula cu repeziciune. 

Ecumenism, piaţă comună, un stat mare, o religie după măsurile lor. Acesta este planul 
diavolilor. Sioniştii pregătesc pe cineva să fie Mesia. Pentru ei Mesia este împărat, adică va 
stăpâni aici pe pământ. Martorii lui Iehova visează şi ei la un împărat pământesc. Sioniştii vor 
prezenta unul, iar martorii lui Iehova îl vor primi. Vor spune: "Acesta estel". Se va face mare 
zăpăceală. în mijlocul acestei zăpăceli toţi vor cere un Mesia ca să-i mântuiască. Şi atunci vor 
prezenta pe unul care va spune: "Eu sunt Imam, eu sunt al cincilea Buda, eu sunt Hristos pe care-1 
aşteaptă creştinii, eu sunt acela pe care-1 aşteaptă Martorii lui Iehova, eu sunt Mesia evreilor". Va 
avea cinci "ei/'-uri!... 

Evanghelistul Ioan, atunci când în prima sa epistolă spune: Copiii mei... că vine antihristul iar 
acum mulţi antihrişti s-au arătat... 3 , nu înţelege că aşteptatul Antihrist va fi ca prigonitorii 
Maximian şi Diocleţian, ci că Antihristul cel aşteptat va fi într-un fel ca un diavol întrupat, care 
se va prezenta poporului israelian ca Mesia şi va înşela lumea. Vin ani grei, vom avea încercări 
mari. Creştinii vor avea mare prigoană. Şi uită-te, oamenii nici nu înţeleg că trăim vremuri 
apocaliptice, că pecetluirea înaintează. Trăiesc ca şi cum nu s-ar întâmpla nimic. De aceea 
spune Scriptura că va căuta să înşele, de va fi cu putinţă, şi pe cei aleşi 4 . Cei care nu vor avea 
intenţie bună, care nu vor fi luminaţi, se vor înşela în anii apostaziei. Pentru că cel ce nu are 
harul dumnezeiesc, nu are nici limpezime duhovnicească, asemenea diavolului. 

2. Părinte, sioniştii cred cele despre Antihrist? 



1 Toate cele spuse în acest capitol s-au spus, ori s-au scris între anii 1981-1994. 

2 II Tes. 2, 5. 

3 1 In. 2, 18. 

4 ML 24, 24; Mc. 13, 22. 

Aceştia vor să stăpânească toată lumea. Ca să le reuşească scopul, folosesc vrăjitoria şi 
satanismul. Satanolatria o văd ca pe o putere care îi va ajuta în planurile lor. Adică vor să 
stăpânească lumea cu putere satanică. Pe Dumnezeu nu-L pun în socoteala lor. Dar în felul 
acesta vor fi binecuvântaţi de Dumnezeu? Din aceasta Dumnezeu va scoate multe lucruri bune. 
Celelalte teorii satanice au ţinut cel puţin şaptezeci de ani; ale acestora nici şapte ani nu vor 
ţine. 

3. Părinte, atunci când aud despre Antihrist simt o frică înăuntrul meu. 

De ce te temi? Va fi mai înfricoşător decât diavolul? Acesta este om. Sfânta Marina l-abătut pe 
diavol şi Sfânta Iustina a alungat atâţia. La urma urmei noi n-am venit să ne aranjăm în această 
lume. 



Împăratul pământesc al evreilor 

Semnul că se apropie împlinirea proorociilor va fi dărâmarea templului lui Omar din 
Ierusalim. ÎI vor dărâma ca să rezidească Templul lui Solomon, care, precum se spune, a fost 
zidit în locul acela. în cele din urmă sioniştii îl vor aşeza acolo pe Antihrist ca Mesia. Am auzit 
că evreii deja se pregătesc să rezidească Templul lui Solomon. 

4. Părinte, evreii, deşi citesc Vechiul Testament, cum de nu cred în Hristos? 

Nu te duci să Ie-o spui asta evreilor? Evreii au avut fanatism de la început Ei înţeleg, dar egoismul 
îi orbeşte. Dacă ar fi luat puţin aminte, n-ar fi rămas nici un evreu 5 . 

5. Cele pe care le-au citit, cum le-au explicat? 

Cum le-au explicat şi cum le explică? înţelesurile duhovniceşti le fac materiale. De pildă, ceea 
ce spune proorocul Isaia au înflorit pustiurile Iordanului 6 , să vezi cum au explicat-o. Ca să arate 
că a înflorit pustiul, au întors înapoi un râu, au făcut diguri, grădini, au sădit banani, lămâi, 
portocali, au făcut numai livezi, după care spun că "a înflorit pustiul". Pe toate le explică astfel, 
în timp ce cuvintele acestea ale Proorocului se referă la renaşterea lumii prin Sfântul Botez, 
prin baia naşterii din nou. 

6. Acum aşteaptă pe împăratul pământesc? 

Da, pe Antihrist. Rabinii ştiu că a venit Mesia şi că L-au răstignit. Am aflat de la o persoană că, 
atunci când un evreu trage să moară, merge rabinul şi-i spune la ureche: "Mesia a venit". Vezi, îi 
mustră conştiinţa, pentru că se simt vinovaţi, dar nu se smeresc. 

7. Şi ce câştigă că o spun în vremea aceea? 

Nimic. spun aşa, deoarece îi mustră conştiinţa şi cred că, spunând-o, sunt în regulă. 

8. Ceilalţi nu aud? 

Nu, căci i-o spun la ureche. Şi unii copii ai evreilor s-au răzvrătit împotriva rabinilor. "Mesia a 
venit", spun ei, "pe care Mesia îl aşteptaţi?". în America un grup de tineri care se ocupă 
istoriceşte de Sfânta Scriptură scot o revistă în care este scris: "Mesia a venit. Celui care nu crede 



5 Necreştinat, 
e îs. 35, 2 

că a venit Mesia îi vom trimite în dar revista, până ce va crede. Cel care crede, să trimită ajutor ca s-o 
trimitem şi altora să creadă". 

9. Aceştia sunt evrei? 
Da, evrei. 

10. Au devenit creştini? 
Ei, dacă au crezut tot e ceva. 

11. Se poate să existe rabini care să fie creştini în ascuns? 

Rabini să fie creştini în ascuns? Dacă se face creştin, mai rămâne rabin? Adică să înveţe pe 
evrei că n-a venit Mesia şi atunci când trag să moară să le spună că a venit? 

Pecetea - 666 

12. Părinte, peste cât timp se vor petrece aceste evenimente? 

întârzie din pricina ta şi a mea, ca să dobândim o stare duhovnicească bună. Dumnezeu încă 
mai rabdă, pentru că de se vor întâmpla acum ne vom pierde amândoi. Nu se spune nicăieri în 
învăţătura lui Hristos despre un anumit timp 7 . însă Scriptura spune că semnele vremurilor vor 
înştiinţa despre venirea lor 8 . Să fim întotdeauna gata şi le vom vedea atunci când se va apropia 
timpul. Atunci vom fi mai siguri. Timpul şi experienţa le vor descoperi celor treji 9 , spune Sfântul 
Andrei al Cezareii. 

Mi-a căzut în mână o carte care avea pe copertă un 666 mare. Ei, oameni lipsiţi de mărime de 
suflet! O fac ca să-1 prezinte frumos pe 666 şi să obişnuiască lumea cu el. Astfel, încet-încet va 
veni şi pecetluirea. 

13. Părinte, până şi nasturii ce se cos Ia haine se vând prinşi pe nişte hârtii care au numărul 
666. 

Măi, şi diavolul ăsta! Pe cartelele de credit l-au pus de mult timp. Acum şi pe nasturi. Mulţi pun 
pe 666 ca firmă, ca să fie preferate produsele lor. Unul îl sprijină pe altul. Adică 666 să ia de la 
666. S-a scris că atunci când va circula reclama cu şarpele ce îşi mănâncă coada, aceasta va 
însemna că evreii vor stăpâni toată lumea. Acum şi-au pus numărul şi pe unele bancnote. 666 
a cuprins deja China şi India. 

14. Părinte, cum de ştiu şi totuşi pun acest număr? 

Sfântul Evanghelist Ioan ştia ce va face diavolul, precum şi proorocii au proorocit că-L vor 
vinde pe Hristos pentru treizeci de arginti 10 , că-L vor adăpa cu oţet 11 , că-I vor împărţi hainele 12 . 
Cu 2000 de ani în urmă s-a scris în Apocalipsă că oamenii se vor pecetlui cu numărul 666. Cine 
are pricepere să socotească numărul fiarei; căci este număr de om. Şi numărul ei este şase sute şaizeci 



7 Mt. 24, 36; Mc. 13, 32; F. Ap. 1,7; 1 Tes. 5, 1. 
s Mt. 24, 29 ş. u.; Mc. 13, 24 ş. u.; Le. 21, 25 ş. u. 

9 Sfântul Andrei al Cezareii, Explicarea Apocalipsei Sfântului loan Evanghelistul, Cap. 38, PQ 106, 340C. 

10 Zaharia 11, 1-13. 
ii Ps. 68, 22. 

12 Ps. 21, 19. 

şi şase 13 . Pentru evrei numărul 666 este simbolul economiei. Evreii, precum se arată în Vechiul 
Testament, au pus o taxă fixă neamurilor pe care le-au supus în diferite războaie. Birul anual 
era de 666 talanţi de aur 14 . Acum, ca să supună toată lumea, pun iarăşi acest număr care se 
leagă de trecutul lor slăvit. De aceea nu vor să-1 înlocuiască cu alt număr. Adică 666 este 
simbolul lui mamona. L-au luat de la greutatea aurului - nu ştiau aceasta despre care vorbeşte 
Sfântul loan în Apocalipsă - dar nu încetează să fie mamona. Evanghelia însă spune: sau Hristos 
sau mamona. Nu puteţi sluji lui Dumnezeu şi lui mamona 15 . 

Lucrurile înaintează în mod programat. în America câinii umblă fiind pecetluiţi cu un emiţător 
şi, tac!, îi găsesc. Astfel ei ştiu unde se află fiecare câine. Câinii care nu au marcaj şi sunt fără 
stăpân îi omoară cu raze laser. După aceea vor începe să-i omoare şi pe oameni. Au pecetluit 
tone de peşti şi-i urmăresc din satelit în ce mare se află. Acum iarăşi a apărut o boală, pentru 
care au aflat un vaccin care va fi obligatoriu şi, ca să-1 poată face cineva, îl vor pecetlui. Câţi 
oameni nu sunt deja pecetluiţi acolo cu raze laser, unii pe frunte, iar alţii pe mână! Mai târziu, 
cel care nu va fi pecetluit cu numărul 666 nu va putea nici vinde, nici cumpăra, să ia împrumut 
sau să fie numit într-un post etc. îmi spune gândul că Antihrist cu acest sistem vrea să prindă 
toată lumea, iar dacă cineva nu este în sistem, nu va putea lucra etc, fie el roşu, fie negru, fie 
alb, adică toţi. Va supraveghea astfel printr-un sistem economic care va controla economia 
mondială şi numai cei care vor primi pecetea cu numărul 666, vor putea avea acces la 
schimburi comerciale. 

Dar ce vor păţi oamenii care se vor pecetlui!... Mi-a spus un specialist că prin razele laser se 
pricinuiesc vătămări Oamenii care se vor pecetlui vor atrage astfel razele soarelui care atât de 
mult îi vor vătăma, încât îşi vor muşca limbile de durere 16 . Cei care nu se vor pecetlui vor 
petrece mai bine decât ceilalţi, pentru că Hristos îi va ajuta pe cei ce nu s-au pecetluit. Acesta 
nu este puţin lucru! 

15. Părinte, când îi va ajuta? După aceste evenimente? 
Nu, chiar atunci. 

1 6. Părinte, dacă nu vor putea vinde şi cumpăra, cum vor putea petrece mai bine? 

Să vezi, Dumnezeu ştie un mod, îl ştiu şi eu. Aşadar..., m-a preocupat mult subiectul acesta şi 
mi-a trimis după aceea... o "telegramă". Măi, măi, cum ne iconomiseşte Dumnezeu! 

1 7. Părinte, de ce pecetluirea se numeşte şi încrustare? 

Pentru că nu este la suprafaţă. Ce înseamnă "a încrusta"? Nu înseamnă a trage linii adânci, 
crestături? 

Pecetluirea va fi încrustare, pe care o vor pune mai întâi pe toate produsele, iar după aceea vor 
impune să se facă şi cu raze laser pe mâna sau pe fruntea oamenilor. Acum doi ani i-am spus 
unui medic din Toronto despre pecetluire, iar acum mi-a spus acela că în loc de cartelă cer 
amprentele 17 de Ia mână. Ei înaintează, dar nu putem spune că va fi aceasta sau aceea. Unele 
televizoare trimise în ultimul timp în Grecia au şi un aparat care urmăresc pe cei ce privesc la 



«Apoc.13,18. 

14 III Regi 10, 14 şi II Par. 9, 13 

îs Mt. 6, 24. 

16 Apoc. 16, 10. 

17 Stareţul se referea Ia imaginea palmei ce înlocuieşte cartela. 

televizor. Peste puţin toţi cei ce vor avea televizor vor privi la televizor, dar vor fi văzuţi şi ei. 
Adică vor urmări şi vor fi urmăriţi. Li se va controla astfel prin computer toată viaţa lor: ce 
spun, ce fac, totul. Vezi la ce fel de dictatură s-a gândit diavolul! La Bruxelles au o clădire 
întreagă cu 666, în care-şi adăpostesc computerul. Acest computer poate controla miliarde de 
oameni - sunt aproape 6 miliarde toată lumea. Toate le vor fi cunoscute printr-o răsucire de 
buton. Unii europeni s-au împotrivit, deoarece se tem de dictatura mondială. Noi, ortodocşii, 
ne împotrivim, pentru că nu-1 vrem pe Antihrist şi, fireşte, nici dictatura Iui. ne aşteaptă 
evenimente, dar nu vor dura mult. Pe cât s-a vătămat Ortodoxia prin comunism, tot atât se va 
vătăma şi acum. 



Noile buletine de identitate 

18. Părinte, a spus cineva: "Cum de folosiţi bancnota de 5.000 de drahme care are pe ea 
numărul 666? Acelaşi lucru este şi cu buletinul". 

Hârtia de 5.000 este ban. Şi lira Angliei are pe ea pe regina Elisabeta. Aceasta nu vatămă. Cele 
ale Cezarului, Cezarului 18 . Aici însă este vorba de identitatea mea, este ceva personal; nu este 
ban. Identitatea înseamnă ceea ce înseamnă şi cuvântul; adică cineva se identifică cu cele pe 
care Ie declară. Ei pun pe diavolul pe buletine şi îţi cer să semnezi că îl primeşti. Cum să fac 
aceasta? 

1 9. Părinte, ce legătură are acest buletin de identitate cu pecetluirea? 
Buletinul de identitate nu este pecetea, ci introducerea pecetluirii. 

20. Părinte, lumea întreabă ce să facă în legătură cu noile buletine de identitate. 

Atunci când vă întreabă, voi cel mai bine să Ie spuneţi oamenilor să întrebe pe duhovnicii lor şi să 
facă răbdare să vadă cum va acţiona Biserica, pentru că mulţi pun întrebări, dar puţini înţeleg 
răspunsurile. De vreme ce am scris clar despre acestea în broşura Semnele vremurilor fiecare să 
acţioneze potrivit cu conştiinţa Iui. Desigur, unii spun: "Ei, aceasta este o părere a unui călugăr, 
nu este poziţia Bisericii". Eu însă nu mi-am spus părerea mea, ci am formulat simplu cuvintele 
lui Hristos, ale Evangheliei, pentru că propria noastră părere trebuie s-o supunem voii lui 
Dumnezeu, ce se exprimă în Evanghelie. Alţii spun cele contrare celor ce le-am spus eu, 
spunând că le-a zis Părintele Paisie. Unii care le aud, deşi lucrurile sunt aşa de serioase, nu 
întreabă dacă sunt aşa, dacă într-adevăr le-am spus, ci le cred. Eu nu mă tem, ci le spun cu 
curaj. Vin şi la Colibă şi aruncă 666 în cutie. în sfârşit, aceasta nu-i nimic! într-o zi mi-au pus o 
inscripţie pe uşă... Am crezut că a venit cineva, nu m-a găsit şi a scris "lipseşte" ca s-o vadă şi 
altcineva. Dar când mă uit mai bine, ce să văd? Era scrisă o ocară. O astfel de ocară n-am auzit 
nici când eram mirean. Toată această situaţie va primi o măturătură bună, dar vom trece şi noi 
o furtună. Lumea s-a ridicat, trebuie să ne ridicăm şi noi cu multă rugăciune. 

Pe unii îi interesează subiectul buletinelor de identitate, alţii îl exploatează şi creează 
probleme. Biserica trebuie să ia o poziţie corectă. Să vorbească, să explice credincioşilor ca să 
înţeleagă că de vor lua buletinul de identitate, aceasta va constitui o cădere. în acelaşi timp să 
ceară de la stat ca noul buletin cel puţin să nu fie obligatoriu. Dacă Biserica ia o poziţie 



îs ML 24, 14; Mc. 13, 10. 

serioasă, se va respecta libertatea credincioşilor, astfel încât cel ce vrea îşi va lua noul buletin, 
iar cel ce nu vrea, să-1 păstreze pe cel vechi. Atunci vor plăti numai câteva nuci tari, pentru că 
ceilalţi le vor sta împotrivă. Cea mai multă lume îşi va face treaba sa. Cei ce vor voi să se 
folosească (lumeşte) vor avea noul buletin, iar ceilalţi, sărmanii, cei credincioşi, vor avea 
buletinul vechi şi vor fi chinuiţi. 

Acum, fiindcă ministrul a făgăduit să nu pună 666 în buletinele de identitate, nici la vedere, 
nici în ascuns, şi aceasta este ceva. Vom avea răbdare şi vom vedea ce va fi. Chiar şi numai 
faptul că spun că nu îl pun pe 666, este ceva. Se leapădă şi ei înşişi. Să vedem în cele din urmă 
ce vor pune. Până să circule noile buletine de identitate, poate veni urgia lui Dumnezeu. După 
aceea, nu înseamnă că în 24 de ore toţi vor trebui să-şi scoată buletine noi. Să iasă primele; se 
vor examina, să iasă ministrul mincinos, şi atunci lupta va fi dreaptă. Dacă acum continuăm 
protestele, aceia vor spune: "Iată, aceştia pricinuiesc tulburare. Deşi nu s-a pus problema, ei strigă 
şi protestează". Câinele, dacă este păzitor bun, latră atunci când vine hoful. Când pleacă, tace. 
Dacă însă continuă să latre, atunci nu este păzitor bun. 

21. Părinte, au mai spus că, deoarece avem tolerantă religioasă, să nu se mai treacă 
apartenenţa religioasă în noile buletine de identitate. 

Da, pe ei nu-i interesează, pe mine însă mă interesează, pentru că este identitatea mea. Scrie 
de unde sunt şi ce sunt. Dacă nu va apărea apartenenţa religioasă pe buletin, se vor ivi 
probleme. De pildă, va merge cineva la biroul de căsătorii. Dacă buletinul spune "ortodox" - 
indiferent de câte carate este - e în regulă. Dacă însă nu scrie apartenenţa religioasă cum să i 
se dea certificat de căsătorie? Pentru Biserică lucrul acesta va produce încurcătură 19 . Iar dacă 
se va pune religia facultativ, aceasta va fi ca o mărturisire. Europa este Europa. Aici este 
altceva. 



Modul viclean de introducere a pecetluirii 

încet-încet, după cartelă şi buletin de identitate, adică după "îndosariere" , vor înainta în mod 
viclean la pecetluire. Vor sili pe oameni prin diferite mijloace viclene, să primească pecetea pe 
frunte sau pe mână. Vor forţa astfel lucrurile şi vor spune: "Vă veţi mişca numai cu cartele; banii 
se vor desfiinţa". Va da cineva cartela la magazin şi va cumpăra, iar vânzătorul va lua banii din 
bancă. Cel ce nu va avea cartelă, nu va putea nici vinde, nici cumpăra. Pe de altă parte vor 
începe să facă reclamă "sistemului perfect" , pecetluirii cu raze laser a numărului 666 pe mână 
sau pe frunte, care nu se va vedea la exterior. în acelaşi timp la televizor vor arăta că cutare a 
luat cartela cutăruia şi i-a luat banii din bancă şi vor spune mereu: "Mai sigură este pecetluirea 
cu raze laser pe mână sau pe frunte, pentru că numai deţinătorul îşi ştie numărul lui. Pecetluirea este 
sistemul perfect. Celălalt nu-ţi va putea lua nici capul, nici mâna şi nici nu-ti va vedea pecetea". De 
aceea lasă acum pe hoţi, pe făcătorii de rele să are. Au jefuit 15 chilii din jurul Careii. Pe unul 
l-au omorât ca să-1 prade. Astfel fiecare va afla prilejul să prade şi să ia orice vrea. Să spunem 
că vrea să răpească un ogor; va spune că era, chipurile, al bunicului său sau că 1-a închiriat 
cândva pentru păşunat, aşa că, hai, vezi dacă poţi să-i dai de capăt. Vor spune după aceea cei 



19 în Grecia certificatul de căsătorie îl dă numai Biserica Ortodoxă, care nu admite căsătoria religioasă cu 
neortodocşi. 

competenţi: "Din păcate nu-i putem controla. Controlul se poate face numai la computer", şi vor 
înainta spre pecetluire. Vor căuta apoi la computer să vadă dacă eşti pecetluit, ca să te 
servească sau nu. 

Cei trei ani şi jumătate 20 vor fi grei şi vor suferi numai cei care nu vor fi de acord cu acest sistem. 

Pentru unii ca aceştia vor găsi vreo pricină şi-i vor băga în închisoare. După un an îi vor duce 
în alt oraş pentru cercetări, ca să treacă pe la alt tribunal; dintr-un oraş în altul. După aceea 
vor spune: "Să ne ierţi, eşti nevinovat. Dacă ai fi fost pecetluit, am fi cercetat despre tine într-un 
minut. Acum însă nu-ţi putem face control". 

22. Părinte, vor putea impune pecetluirea cu sila? 

"Politeţea" \or nu va ajunge până acolo! Vor fi politicoşi pentru că vor fi... europeni. Vor arăta că 
sunt la înălţime, liu vor chinui pe oameni, dar omul nu va putea trăi dacă nu are pecetea. Vor 
spune: "Fără pecete vă chinuiţi! Dacă atifi primit-o, nu aţi fi trăit aşa de greu". Nu vor putea folosi 
nici monezi de aur, nici dolari dacă vor avea. De aceea, dacă fiecare se va îngriji să trăiască de 
pe acum simplu, în cumpătare, va putea trăi în acei ani. Să aibă un ogoraş, să cultive grâu, 
cartofi. Să pună putini măslini şi atunci, cu vreun animal, cu vreo capră, cu puţine găini va 
putea înfrunta nevoile familiei sale. Pentru că şi provizii de ar face, nu-i vor folosi mult, 
deoarece alimentele nu tin mult, ci se strică repede. Fireşte, greul va dura puţin, trei-trei ani şi 
jumătate. Pentru cei aleşi se vor scurta zilele 21 . 

Nu-şi vor da seama când vor trece. Dumnezeu nu va lăsa pe om neajutorat. 

23. Părinte, în aceşti ani grei va interveni Hristos? 

Da. Vezi, dacă aici unui nedreptăţit, care are intenţie bună, fiindcă i se justifică ajutorul 
dumnezeiesc, i se arată de multe ori sfinţii, Maica Domnului, Hristos, ca să-1 mântuiască, cu 
atât mai mult atunci când sărmana lume se va afla într-o situaţie atât de grea. Va fio vijelie, o 
mică ocupaţie a lui Satana - Antihrist Dar apoi acesta va mânca o palmă de la Hristos, se vor 
cutremura toate neamurile şi va veni pacea în lume pentru mulţi ani De această dată Hristos va 
da o ocazie ca să se mântuiască făptura Sa. Hristos îşi va lăsa, oare, făptura Sa? Se va arăta în 
momentul în care oamenii nu vor mai putea ieşi singuri din acea situaţie, ca să-i mântuiască 
din mâinile lui Antihrist. Oamenii se vor întoarce la Hristos şi va veni în toată lumea o linişte 
duhovnicească pentru mulţi ani. Uniileagă a Doua Venire de această intervenţie a lui Hristos. Eu 
nu pot spune aceasta. Gândul îmi spune că nu va fi a Doua Venire, atunci când va veni ca 
Judecător, ci numai o intervenţie a Iui Hristos, pentru că sunt atâtea fapte care nu s-au petrecut 
încă. Va interveni Hristos, va da o brâncă acestui întreg sistem, va pedepsi tot răul şi în cele din 
urmă îl va transforma în bine. Drumurile se vor umple de locuri de închinare. Autobuzele vor avea 
icoane pe dinafară. Toţi oamenii vor crede. Te vor trage să le vorbeşti despre Hristos. Aşa se va 
propovădui Evanghelia la toată lumea 22 şi numai după aceea Hristos va veni ca Judecător să 
judece lumea. Altceva este Judecata, altceva o intervenţie a lui Hristos ca să ajute făptura Sa. 



20 Vezi Dan. 9, 27; Apoc. 12, 6 şi 13, 5. Vezi de asemenea Sfântul Irineu de Lugdun, Mustrarea şi răsturnarea 
cunoştinţei false în cinci cărţi, Cartea 5, Sources Chretiennes 153, Paris, 1969, pp. 323 şi 387. 
2i Mt. 24, 14; Mc. 13, 10. 
22 Mt. 24, 14: Mc. 13, 10. 

Pecetluirea este una cu lepădarea 

Deşi Sfântul Ioan Evanghelistul vorbeşte clar în Apocalipsă despre pecetluire 23 , unii nu înţeleg. 
Ce să le spui? Din păcate, auzi o grămadă de neghiobii ale minţii de la unii "cunoscători" 
contemporani. Unul spune: "Eu voi primi buletinul cu 666 şi voi pune şi o cruce". Altul: "Eu voi 
primi pecetea pe frunte şi-mi voi face şi o cruce pe ea..." şi o grămadă de asemenea prostii. Ei cred 
că se vor sfinţi în felul acesta, dar toate acestea sunt înşelări. Un episcop mi-a spus: "Eu lângă 
semnătură voi face şi o cruce. Hu mă lepăd de Hristos, ci, simplu, mă folosesc". "în regulă, îi spun, tu 
eşti episcop şi pui o cruce lângă numele tău în virtutea calităţii ce o ai; altul este arhimandrit şi pune 
şi el o cruce, datorită rangului ce-1 are. Dar lumea ce va face?". însă lucrul murdar nu se sfinţeşte. 
Apa curată primeşte harul şi se face agheasmă, dar urina nu se face agheasmă. Piatra se face 
pâine prin minune. Necurăţia, însă, nu primeşte sfinţire. Prin urmare, diavolul, Antihristul, 
atunci când este în buletinul nostru de identitate, pe mână sau pe fruntea noastră cu simbolul 
lui, nu se sfinţeşte chiar de am pune şi o cruce. Avem puterea Sfintei Cruci, a Lemnului Sfânt, a 
harului dumnezeiesc al Iui Hristos, numai atunci când păstrăm harul Sfântului Botez, prin care 
ne lepădăm de satana, ne unim cu Hristos şi primim Pecetea Sfântă: Pecetea darului Sfântului 
Duh. Vezi, unii ca aceştia merg înainte cu o logică... Vor pune alături o cruce şi totul este în 
regulă. Şi deşi vedem că Sfântul Apostol Petru s-a lepădat numai Ia exterior de Hristos, dar şi 
aceasta a fost tot lepădare 24 , aceştia se leapădă de pecetea cea sfântă a lui Hristos ce li s-a dat 
Ia Sfântul Botez ca să primească pecetea Iui Antihrist, iar apoi spun că au înlăuntrul lor pe 
Hristos! 

24. Părinte, dar dacă cineva va primi pecetea din neştiinţă? 

Aceasta se va putea întâmpla numai din nepăsare. Ce neştiinţă să fie, atunci când lucrurile sunt 
atât de clare? Chiar dacă nu ar şti cineva, trebuie să se intereseze şi să afle. Dacă spunem că 
n-am ştiut şi pentru aceasta am primit pecetea, Hristos ne va spune: Făţarnicule, faţa cerului 
ştiţi s-o judecaţi, iar semnele vremilor nu puteţi! 25 Chiar de s-ar pecetlui cineva din neştiinţă, 
pierde harul dumnezeiesc şi primeşte lucrarea diavolească. Vezi, copilaşul, la Sfântul Botez, 
atunci când preotul îl afundă în apă primeşte pe Sfântul Duh, fără ca acela să-şi dea seama de 
aceasta şi după aceea se sălăşluieşte în el harul dumnezeiesc. 



TÂLCUIRILE PROOROCIILOR 

25. Părinte, unii spun: "Ceea ce este scris de la Dumnezeu, aceea se va face. De ce să ne mai 
preocupe lucrul acesta?". 

Da, o spun, dar nu este aşa, bre copile! Şi eu aud pe unii spunând: " Evreii nu sunt aşa de proşti să 
se trădeze cu 666, când Sfântul Ioan Evanghelistul o spune clar în Apocalipsă. Dacă ar fi fost aşa, ar fi 
făcut-o într-un mod mai inteligent, mai ascuns". Ei bine, cărturarii şi fariseii nu ştiau Vechiul 
Testament? Anna şi Caiafa nu ştiau mai bine decât toţi că era scris că Hristos va fi trădat pentru 
treizeci de arginţi? De ce n-au dat 31 sau 29 de arginţi şi au dat treizeci? Deci erau orbiţi. Ştia 



23 Apoc. 13, 16 ş. u.; 14, 9 ş. u.; 16, 2 şi 20, 4. 

24 ML 26, 69-75; Mc. 14, 66-72; Le. 22, 54-62; In. 18, 16-18 şi 25-27. 

25 Mt. 16, 3. 

Dumnezeu că aşa se vor petrece lucrurile. Dumnezeu pe toate le cunoaşte de mai înainte, dar nu 
hotărăşte de mai înainte - numai turcii cred în ceea ce este scris, în Kişmet 26 . Dumnezeu ştie că un 
anumit lucru se va face aşa, însă omul îl face din lipsa lui de minte. Nu Dumnezeu a dat 
poruncă, ci vede până unde va ajunge răutatea oamenilor şi că părerea lor nu se va schimba. 
Nicidecum că aşa a rânduit Dumnezeu. 

Alţii se ocupă cu proorociile şi fac propriile lor tâlcuiri. Cel puţin nu spun: "Aşa îmi spune 
gândul", ci spun: "Aşa este", şi apoi îşi expun o serie de teorii proprii. Unii, iarăşi, le explică după 
cum vor ei, ca să-şi îndreptăţească patimile lor. Răstălmăcind ceea ce a spus Sfântul Chirii: Mai 
bine să nu se petreacă semnele lui Antihrist în zilele noastre 27 , unul care vrea să-şi îndreptăţească 
frica, spune: "A, vezi, şi Sfântul Chirii s-a temut ca nu cumva să se lepede. Sunt eu, oare, mai presus de 
Sfântul Chirii? Prin urmare, chiar de m-aş lepăda de Hristos, nu e nimic...". Dar Sfântul a spus să nu 
se petreacă nu pentru că se temea, ci pentru ca să nu-1 vadă pe Antihrist cu ochii săi. Vezi ce 
face diavolul? 

Din păcate, unii "cunoscători" înfaşă pe fiii lor duhovniceşti ca pe nişte prunci, chipurile ca să 
nu-i mâhnească. "Aceasta nu vatămă. Nu-i nimic. E suficient să credeţi lăuntric". Sau spun: "Piu 
vorbiţi despre subiectul acesta - despre buletine şi pecetluire - ca să nu se mâhnească oamenii". Dar 
dacă le-ar spune: "Să încercăm să trăim mai duhovniceşte, să fim mai aproape de Hristos şi să nu vă 
temeţi de nimic. Iar dacă va fi nevoie, vom mărturisi", i-ar pregăti oarecum. Dacă cineva cunoaşte 
adevărul, îşi face probleme şi se trezeşte. îl doare pentru situaţia de astăzi, se roagă şi ia 
aminte să nu cadă în cursă. 

Acum însă ce se întâmplă? în afară de faptul că unii duhovnici fac propriile lor tâlcuiri, se tem 
şi ei ca oamenii lumeşti, în timp ce ar fi trebuit să se neliniştească duhovniceşte şi să-i ajute pe 
creştini, aducându-i la neliniştea cea bună şi întărindu-i în credinţă ca să simtă mângâierea 
dumnezeiască. Mă mir cum de nu-şi fac probleme de conştiinţă după toate aceste evenimente 
ce se întâmplă? De ce nu pun cel puţin un semn de întrebare la tâlcuirile minţii lor? Şi dacă îl 
ajută pe Antihrist în pecetluire, cum de atrag şi alte suflete la pierzanie? Atunci când Sfânta 
Scriptură spune: ... să înşele dacă e cu putinţă şi pe cei aleşi 28 , se referă la faptul că se vor înşela cei 
care le explică pe toate numai cu mintea lor. 

Aşadar, în spatele sistemului perfect al "cartelei de ajutorare", al asigurării prin computer, se ascunde 
dictatura mondială, sclavia lui Antihrist. ...ca să-şi pună semn pe mâna lor cea dreaptă sau pe frunte, 
încât nimeni să nu poată cumpăra sau vinde, decât numai cel ce are semnul, adică numele fiarei, sau 
numărul numelui fiarei. Aici este înţelepciunea. Cine are pricepere să socotească numărul fiarei, căci 
este număr de om. Şi numărul ei este şase sute şaizeci şi şase 29 . 



Din cartea « Cuviosul Paisie Aghiritul — Cuvinte Duhovniceşti — voi. Trezire Duhovnicească » 

(cu nesimţire îmi adaug blog-ul aici, Pustnicul Digital, poate se foloseşte cineva) 



26 în soartă, în destin (n. ed. rom.). 

27 Sfântul Chirii al Ierusalimului, Cateheze, Cateheza a XV-a către cei ce vor să se lumineze, cap. 18., Ed. Inst. 
Biblic, 1943, p. 415. 

28Mc. 13, 22.Apoc. 13, 16-18. 
2< 5Apoc. 13, 16-18. 

